Narodna skupština
20070917

Ja sam vam danas, u prepodnevnom delu sednice, rekla da treba da nam kažete, ako ste već ovlašćeni po zakonu da osmislite izgled pasoša, u pitanju je ova druga, ključna stvar, kako izgleda i gde će biti stavljen biometrijski čip, da li će to biti kao u američkom pasošu - na korici pasoša, ili će biti na drugom mestu, na drugoj strani. Predložila sam da na drugoj strani, to je ona koja nije plastificirana, koja je kartonska, umesto grba, koji bi ovde bio u zlatotisku, odmah po otvaranju pasoša, bude mapa Republike Srbije. Time ćemo, i izgledom pasoša, ako već imate neku ideju, vi ćete nam je reći, pretpostavljam da imate, potvrđivati teritorijalni integritet i suverenitet naše zemlje, nedeljivost Srbije i očuvanje Kosova i Metohije.